Locomobile begynte å produsere dampbiler. Men disse var upålitelige, vanskelige å betjene, utsatt for parafinbranner. De hadde små vanntanker og kunne derfor bare kjøre 32 km på en tank. Det tok også tid å få tilstrekkelig damptrykk til å kunne kjøre. Rudyard Kipling beskrev den som en «nikkelbelagt svindel». I utgangspunktet ble de tilbudt som en billig runabout til 600 dollar. Selgere, leger og folk som trengte rask mobilitet fant de nyttige. Mer enn 400 ble bygget bare mellom 1899 og 1902. I 1901 kunne Locomobile tilby sju ulike utgaver, til priser som startet mellom 600 og 1 400 dollar. De fleste lokomobiler hadde enkle to-sylindrede motorer, 76,2 x 102 mm. (Boring x slaglengde), og brukte flytende nafta som drivstoff for å lage damp. En typisk 1904 runabout hadde plass til to passasjerer og ble solgt for 750 dollar.. De to-sylindrede hadde dampmaskin som lå midt i kjøretøyet. Bilene hadde nå fått forbedrede kjeler og en ny vannpumpe, produsert av Overman Wheel Company i Chicopee Falls, Massachusetts.